મહાઆમાત્ય મુંજાલ મહેતા આંખો વડે મીનળદેવીને સમજાવી રહ્યા હતાં કે ટાઢે પાણીએ ખસ ગઇ છે, હવે જયસિંહને સમજાવો કે પાછળ જાય નહીં. મીનળદેવી સમજતી હતી કે જયસિંહ આમ સીધો છે પણ તેને છંછેડવામા આવ્યો છે. તે સોરઠની ભૂમી પર તેના પાટણનું બધું બળ લગાડી દેશે. પણ હવે દિકરાને સમજાવવો કેમ? સિધ્ધરાજ માટે આ ઘા પોતાની કીર્તિ ઉપરનો ડાઘ હોય તેમ લાગ્યો હતો. પોતે જેને પરણીને પાટણની મહારાણીપદે સ્થાપવાનુ સ્વપ્ન જોતો હતો તે દેવડી આજે નવઘણના દિકરા ખેંગાર સાથે ભાગી ગઈ હતી. દેવપ્રસાદને પોતાની શોર્યબુધ્ધીથીજ વિચારવાની ટેવ હતી અને તેને થતુ કે હવે જયસિંહ શેની રાહ જુવે છે. હવે તો જુનાગઢ ના દરવાજા તોડે નહીં તો ફટ છે એને..